Nyeste Skilderie af Kiøbenhavn, 1812-01-04
- Det er nu sexten Aar siden, min Ven, at Dehar seet Kjøbenhavn. Næsten turde jeg paastaae, at det er det samme som om De aldrig havde seet det, saa meget har Alting, lige fra Bygningerne, indtil dem, der beboe dem, forandret sig i dette Tidsløb; En heel ny Gade, skjønnere end nogen af dens ældre Søstere, er, under Navn af Kronprindsessegaden, opstaaet, som under Bombardementet 1807 lykkeligviis er bleven saa skaanet, at hele Rækken af dens herlige Bygninger, hvorfra man har den meest fortryllende Udsigt til Rosenborg, Hauge, som ved engelske Anlæg er bleven forskjønnet, prunker i deres hele Herlighed. En anden, mindre Gade, er man nu i Færd med at anlægge under Navn af Hausers Gade, bag ved den forrige Sumske, nu afbrændte Gaard ved Pustervig; den bliver ikke lang, men temmelig bred og saare beqvem som Tvergade. Bygningerne ere i en ny Smag, med Boutiquer i Stuen. Ungtet det er saa overdrevent dyrt at bygge, saa er dog en Deel Bygninger deels allerede opført paa de afbrændte Tomter, deels under Arbeide. De bedste Pladse ere, som De let indseer, først blevne bebyggede. Saaledes er den afbrændte Deel af lille Kjøbmager gaden og den største Deel af Kultorvet allerede gjenopbygt. Det sidste prunker nu især med smukke Gaarde. Rosværdigt er det, at adskillige af de Mænd, hvis Gaarde paa dette Torv ere afbrændte, ikke lade sig afskrække af de uhyre Priser, saavel paa alle Bygningsmaterialier, som paa Arbeidslønnen. Den, som har gjort Regning paa at kunne opføre sin Gaard for 40,000 Rdlr., slipper nu neppe for 120 til 130,000. Men De kan eller ikke gjøre Dem noget Begreb om, hvor dyrt det nu er at bygge. Tusinde Muursteen, som førend Krigen, have kostet 8 Rdlr., koste nu 52, en Tylt Bræder, som man før kunde kjøbe for 3 Rdlr., koste nu 20 Rdlr.; en Muursvend faaer 16 Mk. om Dagen naar han arbeider dagviis, og 4 til 5 Rdlr. naar han arbeider paa Accord. Jordeiendommene omkring Kjøbenhavn ere stegne uhyre. En Bondegaard, som for 30 Aar siden kostede 3 til 4000 Rdlr., kommer nu paa 500,000 Rdlr., og den, som for fem Aar siden kostede 4 til 5000 Rdlr., koster nu i det mindste 25 til 30,000 Rdlr. At Priserne paa alle Livets Fornødenheder nødvendig rette sig herefter indseer De let. Naar man nu kan kjøbe Smør paa Torvet for 7 Mk. Pundet og en slagtet Gaas for 27 Mk., saa troer man at have gjort et godt Kjøbmandskab. Kornpriserne, som hidtil vare nogenlunde billige, ere nu ogsaa løbne forfærdelig i Veiret. Adskillige Professionister, især Skomagerne, ere nu komne saa meget i Vane med at lægge paa, at de ere heel underlig tilmode, naar de have ladet en Uge slippe forbi uden Paalæg. Skomagerne skyde Skylden paa Garverne, Garverne igjen paa Studeprangerne og saa fremdeles. Et Par ret alamodiske Støvler koste nu 50 Rdlr. De skulde troe, at denne overdrevne Dyrhed maatte tvinge Folk til at føre en tarveligere Levemaade, Men man har aldrig levet saa raskt i Kjøbenhavn - aldrig harceleret saa meget som Nogle nu sees at gjøre. Vor Conds forbedrer sig dagligen; men desuagtet vedbliver Alting dog at stige i Prisen. Tilforn raabte man altid paa Coursen, nu synes man ogsaa at have glemt den, men vedbliver at lægge paa, uden at angive nogen anden egentlig Grund, end den, at alle lægge paa. At der imidlertid endnu, Gud skee Tak, er nogen Velstand her i Landet, uagtet vi nu paa femte Aar have udholdt en bekostelig Krig mod Engellands Søtyranie, sees bedste deraf, at det af Kongen aabnede Laan af 4 Mill. Mk. Banco (omtrent 12 Mill. Rdlr. D. C.) allerede længe er sluttet og at enkelte Mænd have laant fra 15,000 til 30,000 Mark Banco, ja man har endog ved denne Leilighed havt det mærkværdige Exempel, at enkelte Mænd tilbøde sig at laane mere end Comitteen begierte af dem. (Fortsættes.)